**PRIOPĆENJE**

**INA poziva srednjoškolce da se prijave na Junior Freshhh**

* **Prijave otvorene do 18. studenog na** [**www.juniorfreshhh.ina.hr**](http://www.juniorfreshhh.ina.hr/)
* **Popularno *online* natjecanje održava se treću godinu zaredom**
* ***Live* finale okupit će pet najbolje plasiranih timova, a tri najbolja osvojit će vrijedne nagrade**

**Zagreb, 24. listopada 2016.– INA je danas otvorila prijave za *online* natjecanje Junior Freshhh koje će treću godinu zaredom okupiti srednjoškolce iz cijele Hrvatske koji će se u tročlanim timovima boriti za pobjedu rješavajući zanimljive i zahtjevne zadatke iz matematike, fizike, kemije, biologije i geografije.**INA je projekt pokrenula s ciljem poticanja interesa učenika za prirodne znanosti i jačanje suradnje s mladim talentima, kao što je dosad činila i kroz programe Growww i Freshhh, namijenjene diplomantima i studentima.

Junior Freshhh natjecanje održava se u dva kruga; u prvom krugu timovi se natječu u virtualnom svijetu rješavajući zadatke iz područja prirodnih znanosti u zanimljivoj igri koja ih vodi kroz Inina postrojenja i temeljne djelatnosti, dok drugi krug okuplja pet najbolje plasiranih timova iz prvog kruga koji se za pobjedu bore uživo. Članovi timova koji se izbore za prva tri mjesta osvojit će vrijedne nagrade, a nagrada očekuje i školu iz koje stigne najveći broj prijava.

 **INA poziva sve zainteresirane srednjoškolce da se uključe u Junior Freshhh natjecanje do 18. studenog 2016. putem stranice** [**www.juniorfreshhh.ina.hr**](http://www.juniorfreshhh.ina.hr/)**, gdje su također dostupne sve informacije o igri i rokovima, postupku prijave i pravilima, a druženje s Inom mogu nastaviti i na Facebook stranici** [**Junior Freshhh Croatia**](https://www.facebook.com/JuniorFreshhhCroatia)**.**

**O INA Grupi**

INA Grupa ima vodeću ulogu u naftnom poslovanju u Hrvatskoj te značajnu ulogu u regiji u istraživanju i proizvodnji nafte i plina, preradi nafte te distribuciji nafte i naftnih derivata. INA Grupu čini više ovisnih društava u potpunom ili djelomičnom vlasništvu INA, d.d. Sjedište Grupe nalazi se u Zagrebu, Hrvatska. U području istraživanja i proizvodnje nafte i plina, INA danas posluje, osim u Hrvatskoj, u Angoli i Egiptu. Prerada nafte odvija se u Ininim rafinerijama nafte; RN Rijeka i RN Sisak, dok se regionalna maloprodajna mreža sastoji od 439 benzinskih postaja u Hrvatskoj i u susjednim zemljama.

**PR**

Avenija Većeslava Holjevca 10, Zagreb

Tel: 01 6450 552|Fax: 01 6452 406| @: pr@ina.hr